天下為公 (香港民主黨)

天下為公係一個由民主黨成員2018年發起，針對當時嘅香港行政長官梁振英嘅眾籌政治行動，目的係集結群眾力量和支持，就梁振英收取UGL 巨款一事作進一步調查。

背景 
2014年10月，有報導指時任梁振英曾經喺2011年同澳洲企業UGL就該公司收購戴德梁行簽訂「不競爭、不挖角」離職協議。喺該協議入面，梁振英喺就任行政長官期間收取咗UGL近5000萬元。事件引發社會關注，包括款項性質、係咪存在利益衝突、相關嘅利益申報制度，同埋稅務問題。梁振英一度公開承諾會全面配合立法會委員會嘅調查，但佢之後並無出席相關聆訊，亦未被相關執法部門起訴。

行動涉及成員 
民主黨發起成員包括林卓廷、尹兆堅、吳思諾同埋鄺俊宇，另外行動亦成立由非民主黨成員領導嘅管理委員會。

外間反應 
眾籌得到唔少香港市民支持，本來民主黨喺2018年4月9號宣布計劃，諗住3個月籌集200萬，點知唔夠7日就達標，民主黨立法會議員林卓廷話冇諗過咁快，認為係認為梁振英恐嚇威脅控告佢哋誹謗，刺激市民走出來支持。

外面連結

香港2018年